L'ajuntament d'Alaquàs inverteix en els col·legis públics d'Alaquàs
09/08/2012

# L'ajuntament d'Alaquàs inverteix en els col·legis públics d'Alaquàs

*   09/08/2012
*   [Imprimir](#)
*   Compartir
*    https://www.alaquas.org/documento.asp?id\_do=13358

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13358%2F0&title=Ajuntament%20d%27Alaqu%C3%A0s.%20Premsa.L%27ajuntament%20d%27Alaqu%C3%A0s%20inverteix%20en%20els%20col%C2%B7legis%20p%C3%BAblics%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13358/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2012/2/13358/10082012dsc01441_Form_4.jpg)](https://www.alaquas.org/ficheros/documentos/2012/2/13358/10082012dsc01441_Form_10.jpg "<a href='https://www.alaquas.org/ficheros/documentos/2012/2/13358/10082012dsc01441_Form_10.jpg' target=_blank><i class='fa fa-external-link' aria-hidden='true'></i>.L'ajuntament d'Alaquàs inverteix en els col·legis públics d'Alaquàs</a>")

L'alcaldessa d'Alaquàs visita les obres de millora i condicionament realitzades als col·legis públics d'Alaquàs

L'alcaldessa d'Alaquàs, Elvira García Campos, ha realitzat aquest matí una visita als col·legis públics d'Alaquàs per tal de supervisar i conèixer de primera mà l'estat de les obres de millora i condicionament realitzades per l'Ajuntament d'Alaquàs aquest estiu. Aquestes actuacions, realitzades d'acord amb les necessitats plantejades per la comunitat educativa, han permès la millora de les instal·lacions actuals i la dotació d'altres noves que afavoreixen la qualitat d'ensenyament que s'imparteix a Alaquàs.

Les obres han consistit principalment en la millora i condicionament dels edificis i en l'ampliació de noves zones educatives per tal d'acollir un major nombre d'alumnat. A més, l'Ajuntament d'Alaquàs continuarà assumint el cost de l'aula prefabricada destinada a descans per a infantil, educació física, activitats extraescolars i aula de psicomotricitat per a l'alumnat dels col·legis Ciutat de Cremona i Sanchis Almiñano.

En el col·legi públic **Vila d'Alaquàs** s'ha condicionat una nova aula d'informàtica i s'han realitzat diferents treballs de manteniment de llanterneria i fusteria.

En el col·legi **Sanchis Almiñano** s'ha treballat principalment en la zona de preescolar, on s'ha pintat tant el seu perímetre com les aules. S'ha pavimentat també amb formigó la zona perimetral de joc infantil de preescolar i s'han realitzat alguns treballs de fusteria.

En el col·legi **Ciutat de Cremona** s'està treballant en l'ampliació de 160 metres quadrats de la zona d'ombra així com en la reparació del reg de l'hort i la tanca en la zona esportiva.

En el col·legi públic **Bonavista** s'ha realitzat una tasca important en la poda d'arbres per tal d'evitar incidències i s'està treballant en la xarxa elèctrica d'informàtica i de telèfon.

En el col·legi **González Gallarza** s'ha pavimentat un 40% de la zona de preescolar i s'han realitzat diversos treballs de fusteria, electricitat i llanterneria.